Suriya armiyasi qo‘lbola portlovchi qurilmalar bilan qurollangan dronlar hujumini qaytardi. Dronlar Suriya armiyasi pozitsiyalariga "Jibhat an-Nusra" terrorchilik guruhi jangarilari tomonidan nazorat qilinuvchi hududdan jo‘natilgan. Ma’lum qilinishicha, Suriya armiyasi 13 ta dronni urib tushirgan. Voqea Dara viloyatida yuz bergan.    Avvalroq Rossiya tashqi ishlar vazirligining rasmiy vakili Mariya Zaxarova AQShning Kreml bilan Suriyada terrorchilikka qarshi kurash bo‘yicha hamkorlikdan voz kechishi jangarilar uchun "eng yaxshi sovg‘a" bo‘lishini aytgandi. Zaxarovaning aytishicha, Vashington bunday harakatlar bilan deyarli jangarilarni o‘z qanoti ostiga olgan.